Van ‘hotnot’ na ‘vuilgat’ – praag.co.za
Lucas is verlede jaar in die Gelykheidshof skuldig bevind aan haatspraak nadat sy die woord “hotnot” tydens ‘n amptelike toespraak gebruik het. Die hof het toe gelas dat sy ‘n openbare verskoning moet aanbied.
Die EFF het Lucas nou daarvan beskuldig dat sy ‘n kru-woord gebruik het, naamlik “vuilgat” toe sy na die EFF-LPW, Mbuyiselo Matebus, verwys het tydens die vorige wetgewersitting.
Lucas sê egter dié beskuldiging is ongegrond.
Harde werk het tot ‘n daling in geweldsmisdaad in die Noord-Kaap gelei, terwyl roof met verswarende omstandighede en kriminele sake in verband met eiendomme steeds ‘n groot kopseer vir die regering is.
Premier Sylvia Lucas het vanoggend tydens haar provinsiale rede in Kimberley gesê dat gemeenskappe se hulp nou ingeroep gaan word.
Lucas sê dit het tyd geword dat inwoners help om hul eie gemeenskappe te beveilig. Sy het gesê die provinsiale regering hou aanstaande maand ‘n beraad om misdaad hok te slaan in ‘n poging om alle belanghebbendes byeen te bring om ‘n konkrete plan van aksie saam te stel.
Skrywer praagGepubliseer op 19 Februarie 2016 19 Februarie 2016 Kategorieë Nuus, Suider-AfrikaSleutelwoord EFF, Noord-Kaap, premier, Sylvia Lucas, vuilgat
Vorige Vorige artikel: Apple weier FBI toegang tot terroris se foon
Volgende Volgende artikel: NWU stem in om sukkelende munisipaliteite te help